cyanic-selkie/wikianc huggingface dataset:
You Got Served
Handlingsreferat
I mellomtiden blir David og Liyah, Elgins søster, forelsket. Når de spiller basketball sammen, får Elgin en telefon fra Emerald om en ny levering av narkotika. Elgin forsøker å kontakte David, men Liyah slår av Davids telefon og Elgin må gjennomføre jobben på egen hånd. Men Elgin blir tatt i bakhold av lokale kjeltringer som tar Emeralds penger. Elgin blir skadd i konflikten, og havner på sykehus. Han får også problemer på grunn av pengene som Emerald krever, og han er rasende på David fordi han ikke å dukket opp i tide.
Roy Scheider
Bakgrunn
Han studerte drama både ved Rutgers University og Franklin and Marshall College. Etter det var han tre år i United States Air Force, før han på 1960-tallet opptrådte med the New York Shakespeare Festival, hvor han blant annet vant en OBIE Award i 1968. Han var før sin skuespillerkarriere en aktiv sportsutøver og drev både med baseball og boksing. Fra 1946 til 1949 konkurrerte han i boksing på amatørnivå.
Randy Lerner
Lerner ble til slutt ingen populær mann i Aston Villa, og i sesongen 2015/2016 rykket klubben ned til nivå 2 i England, fansen hadde fått nok av mannen og gjorde de de kunne for å få han til å selge klubben, i mai 2016 skjedde nettopp dette. Lerner godtok et bud på klubben fra den kinesiske forretningsmannen dr Tony Xia. Det sies at Lerner ikke egentlig ønsket å selge klubben for mindre enn han kjøpte den for, men med rasende fans kan man si han ikke hadde noen valg.
Dipendra Bir Bikram Shah Dev
Ifølge den offisielle forklaringa skal han i rus og raseri mot sine foreldre, som angivelig skal ha nekta ham å gifte seg med sin forlovede Devyani Rana, ha skutt og drept sin far kongen, sin mor, søstre, brødre og andre familiemedlemmer,  for så å forsøke å begå sjølmord.
Han blei fulgt på tronen av kong Gyanendra.
Fylkesvei 2712
Fylkesvei 2712  går mellom Solumstranda og Solum i Drammen kommune. Veien er 815 meter lang.
Lech
Lechs løp i Bayern markerer grensen mellom alemanniske og bairiske dialekter og er østgrensen for landskapet Allgäu.
VM i skiflyging 1994
Verdensmesterskapet i skiflyging 1994 ble arrangert i Planica, Slovenia fra 17. til 20. mars 1994.
Etter VM i 1986 hadde FIS bestemt at 191 meter, som da var verdensrekord, skulle være den største tellende lengden i skiflyging. Hopp over den lengden skulle ikke måles, og skulle få lengdepoeng kun for 191 meter. Til tross for dette, ble polske Piotr Fijas' rekordhopp i Planica i 1987 målt til 194 meter og regnet som verdensrekord. Under VM i 1994 ble verdensrekorden slått – og målt – flere ganger, selv om 191-metersregelen fremdeles gjaldt. Under den offisielle treningen til mesterskapet ble det satt tre verdensrekorder. Etter at Martin Höllwarth (Østerrike) hadde hoppet 196 meter torsdag 17. mars, falt landsmannen Andreas Goldberger i et hopp på 202 meter. Toni Nieminen (Finland) hoppet 203 meter og ble den første til å stå på et hopp over 200 meter. Dagen etter forbedret Espen Bredesen (Norge) rekorden til 209 meter.
Carl Milles
Liv og verk
I 1908 begynte de å bygge på tomten de hadde kjøpt på Lidingö. Huset benevnes Millesgården; en villa med bolig og atelier oppført etter tegninger av studiekameraten fra Tekniska skolan Karl M. Bengtson. Frem til 1913 anses at Milles gjennomgikk en periode av hvor han eksperimenterte med forskjellige stilarter og hvor han blant annet skapte portrettskulpturer eller stramt formede dyregrupper. Rundt 1913 ble en ny fase innledet med inntrykk fra eldre gresk kultur. Betoningen av siluetten er et gjennomgående trekk i Milles svevende figurer plassert på høye søyler.
I årene mellom 1920 og 1931 var han virksam som professor i modellering ved Kungliga Konsthögskolan i Stockholm. I hele denne perioden fikk han løpende store bestillingsarbeider for ulike svenske byer. Han hadde utstillinger i Lübeck og Hamburg, i 1927 hadde han separatutstilling på Tate Gallery i London.
Tina (botanikk)
Tina  er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
KystTele
KystTeles formål er å bygge, eie og drifte en fiber sjøkabel mellom Narvik og Trondheim.
SMPT:e
SMPT:e (forkortelse for StoltMorsePortnoyTrewavas) er progressiv rock-supergruppen Transatlantics debutalbum, utgitt i mars 2000. Tittelen er et ordspill som henviser til forbokstavene i medlemmenes etternavn, og til innspillingsteknikken SMPT:e. Utgivelsen ble av magasinet Classic Rock betegnet som 2000-tallets Close to the Edge.
Zollingeria
Zollingeria  er en planteslekt av løvtrær i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Stockholms tunnelbane
Teknikk
De eldre vognene, vogntype C6-C15, er 17,62 m lange, 2,80 m brede og 3,80 m høye. De veier ca. 25 tonn (tomvekt) og rommer 48 sittende passasjerer (384 passasjerer/8-vognstog). Togene går normalt sammenkoblet i seks- eller åtte-vognstog. De eldre togene kan ses i rushtiden på den røde og den blå linjen. Bare vogntypene C6, C14 og C15 er fremdeles i trafikk. Disse vogntypene omtales i dag ofte med fellesbetegnelsen Cx. De ulike vogntypene kan kjøres sammen, men de har store innbyrdes forskjeller.
Eivind Otto Hjelle
Han var redaktør av studentavisen Universitas 1952–1954, redaksjonssekretær i Fedrelandsvennen og redaktør av Forbruker-rapporten 1961–65. Han var tilknyttet Dagsrevyen en periode i 1960 og ble ansatt i NRK fra 1966 som redaksjonssekretær i fjernsynets nyhetsavdeling. I tillegg var han redaktør for Dagsrevyen og sjef for nyhets- og aktualitetsavdelingen i NRK fra 1979 til 1988.
Andungen og jeg (torsdag)
Andungen og jeg (torsdag) (2008) er Emilie Christensens andre bok.
Solberga (Stockholm)
Solberga er en bydel i bydelsområdet Älvsjö i Söderort i Stockholm, og er den delen av Älvsjö bydelsområde som er mest utbygd de siste årene.
Praktisk-pedagogisk utdanning
Praktisk-pedagogisk utdanning (PPU) er en ettårig videreutdanning gitt ved universiteter og høyskoler som kvalifiserer for arbeid som lærer, adjunkt eller lektor i barneskolens mellomtrinn, ungdomsskolen eller videregående skole. Utdanningen baserer seg på tidligere utdanning av minst tre års varighet, som inkluderer minst ett skolefag på 60 studiepoeng eller mer. Man kan også søke opptak basert på yrkesutdanning.
Studiet inneholder både undervisning i generelle pedagogiske emner og fagdidaktikk i et eller flere skolefag. Praksis av 12-14 ukers varighet ved en skole er obligatorisk.
Di Xin
Senere i livet ble han svært drikkfeldig, veltet seg i kvinner og umoralsk levnet, og forsømte å styre sitt rike på skikkelig vis. Broren Wei Zi forsøkte å tale ham til rette, men ble avfeid. Verre gikk det med onkelen Bigan som også forsøkte å få Di Xin til å endre sitt liv. Di Xin beordret at hans hjerte ble skåret ut av ham så han kunne se hvordan en vismanns hjerte så ut. Da hans andre onkel Ji Zi hørte det, protesterte han overfor sin kongelige nevø. Han reddet livet ved å late som om han var gal, og ble bare kastet i fengsel.
Arkitekturåret 1427
Dødsfall
…
Anthony Quinn
Anthony Quinn (født Antonio Rodolfo Quinn Oaxaca 21. april 1915 i Chihuahua i Chihuahua i Mexico, død 3. juni 2001 i Boston i Massachusetts) var en meksikansk-amerikansk skuespiller. Han vant to Oscar for beste mannlige birolle, én for rollen som Eufemio Zapata i filmen Viva Zapata! (1952) og én for rollen som Paul Gauguin i filmen Han som elsket Livet (1956). Quinn spilte også i filmer som Kanonene på Navarone (1961), Lawrence of Arabia (1962), Zorba the Greek (1964), Kanoner til San Sebastian (1968), Mohammad, Messenger of God (1977) og Ørkenløven (1981).
«Jødespørsmålet»
«Jødespørsmålet» var et politisk uttrykk som opprinnelig henviste til spørsmålet om jødenes integrasjon eller assimilasjon i de kristelige samfunnene i Vest-Europa. Det omfattet blant annet spørsmål om jødene skulle få sivile og politiske retter på linje med kristne borgere, om vanlig skolegang ville gjøre jødene mer lik ikke-jøder og om jødiske soldater var lojale mot makthavere og nasjonalstaten.
Kapp Morris Jesup
Midnattssolen forsvinner 6. september, og fem uker senere, den 12. oktober, starter mørketiden.
«Jødespørsmålet»
Politisk utnyttelse
Mens den tidligere debatten omkring Jødespørsmålet var knyttet til utøvelse av jødisk kultur, gjorde nasjonalsosialistene dette hovedsakelig til et etnisk og biologisk spørsmål. Den norsk antisemitten Halldis Neegård Østbye mente jødespørsmålet handlet om rase og nasjonalitet. Østbye knyttet det til antisemittiske forestillinger om at jødene er spesielt griske og trekker i trådene i kulissene gjennom mektig finanskapital. En jøde var for dem en fiende i kraft av sin fødsel, og ikke utfra sin livsførsel. Av den grunn skilte ikke nasjonalsosialistene på jødisk religiøsitet og folk av jødisk bakgrunn som hadde konvertert til kristendommen.
Primera División 1945–1946
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Arkitekturåret 1426
Arkitekturåret 1426 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1426.
Dødsfall
…
Bulletin board system
Historie
I 1984 ble FidoNet lansert. FidoNet er et datanettverk som utveksler meldinger og filer automatisk mellom BBSer. FidoNet utviklet seg til å bli et globalt datanettverk. Tusenvis av lokale BBS-er verden rundt var tilkoblet dette nettverket. Dagens e-postsystem på internett kan levere en melding mellom to brukere på sekunder. Hastigheten i Fidonet var noe mer beskjeden, da lokale BBS-er normalt utvekslet meldinger én gang pr. døgn. Hvis meldingen skulle leveres fra en verdensdel til en annen, var det ikke uvanlig at det gikk en uke før meldingen kom fram til mottaker.
Ekstremværet Ole
Som følge av den varslete stormen ble 18 personer på øygruppa Givær, med et høyeste punkt på 12 meter, i Bodø evakuert til Bodø by. Hendelsen betegnes å være for første gang i historien at Givær har blitt evakuert. En rekke skip søkte nødhavn, og det ble foretatt innstillinger på en rekke ferge- og hurtigbåtsamband. Kommuner hadde ekstra beredskap, og folk ble bedt om å forberede seg på et eventuelt bortfall av strømforsyningen.
Viktors Ščerbatihs
Under OL i 2004, vant han sølvmedalje i + 105-kilosklassen, med et samlet resultat på 455 kg (205 i rykk og 250 i støt). Han har tre bronsemedaljer i VM (1997, 1998 og 2003), gull i 2007 og en rekke medaljer fra europamesterskap. I 2001 testet han positivt på anabole steroider.
Brannrør
Brannrør i bomber og torpedoer var gjerne mekaniske og drevet av en propell for å måle fallhøyde eller utløpt distanse. Brannrør i luftvernskyts kan være trykkstyrt.
Svenske hunderaser
Svenske hunderaser er de mest tallrike av de nordiske hunderasene, og flertallet av dem er typiske jakthundraser, selv om et par også kan kalles gårdshunder. Én av hunderasene anerkjennes ikke, mens tre av dem anerkjennes av Nordisk Kennelunion (NKU), men ikke av Fédération Cynologique Internationale (FCI). De rasene som anerkjennes av NKU, anerkjennes også automatisk av de andre nordiske stambokregistrene
Om svenske hunderaser
Utvalget av svenske hunderaser forteller oss at svensker, finner, kvener og samer i tidligere tider var mest opptatt av hunden som en brukshund, og da spesielt som støtte til jakt og gjeting av rein. Et lignende mønster kan man se i både Finland og Norge, mens Danmark har et mer kontinentalt preg i sitt utvalg. I Sverige fikk allmuen tilgang til å jakte fra 1789, noe som fram til da hadde vært forbeholdt krone og adel. Det førte til et økende antall støvere blant vanlige folk.
Strålingstrykk
Strålingstrykk på en flate som er utsatt for elektromagnetisk stråling, skyldes at strålingen ikke bare inneholder energi, men også impuls. Blir strålingen fullstendig absorbert av flaten, er trykket lik med energitettheten til strålingen. Ved fullstendig refleksjon blir strålingstrykket dobbelt så stort. I varmestråling er trykket alltid en tredjedel av energitettheten.
Denne idéen ligger til grunn for eksperimenter ved Lawrence Livermore National Laboratory hvor man med bruk av kraftige lasere prøver å skape så høye strålingstrykk at man kan frembringe kjernefysisk fusjon mellom hydrogenisotoper. Lykkes dette, kan metoden utvikle seg til å bli en fremtidig energikilde.
Historie
Den første eksperimentelle påvisning av strålingstrykket ble gjort av den russiske fysiker Pjotr Lebedev. Han fant i 1901 overensstemmelse med Maxwells teori. Kort tid etterpå ble hans resultat verifisert mer nøyaktig av de amerikanske fysikere Ernest Nichols and Gordon Hull ved Dartmouth College.
Hurtigløp på skøyter under Vinter-OL 1980 – 500 meter kvinner
500 meter kvinner var en øvelse i hurtigløp på skøyter under Vinter-OL 1980 og ble avholdt på James B. Sheffield Olympic Skating Rink i Lake Placid i USA den 15. februar 1980.
Svart på hvitt (illegal avis)
De som jobbet med avisen var blant andre Johan Borgen, Reidar Eker, Henrik Finne, Julie Finne, Hans Luihn, Henrik Lunde, Stein Rossen, Nic Waal og Wessel Waal.
Tore Tvedt
Lovbrudd
I Agder lagmannsretts dom av 17. juni 2020 ble Tvedt dømt for brudd på rasismeparagrafen til 60 dagers betinget fengsel med 3 års prøvetid pluss en bot på 10,000 kroner subsidiært 15 dagers fengsel. Tvedt anket denne dommen til Høyesterett, men Høyesterett avviste anken den 26. august 2020 og dermed ble dommen rettskraftig. Tvedt la så ut dommen på nettstedet sitt vigrid.net.
Vitne i Breivik-saken
Tore Tvedt var innkalt som forsvarets vitne i rettssaken mot terroristen Anders Behring Breivik våren 2012. I et intervju før vitnemålet sa Tvedt at han ville nekte å ta avstand fra massedrapet til Breivik, men var motstander av vold for å nå politiske mål. Tvedt uttalte at Norge er i krig og at den politiske makteliten leder det norske folk inn i et genetisk og kulturelt kollektivt selvmord. Tvedt mislikte at Breivik var frimurer, kristen og sionist.
Paras Shah
Paras Bir Bikram Shah Dev, पारस वीर विक्रम शाहदेव Pārasa Vīra Vikrama Śāhadeva, født 30. desember 1971, er tidligere kronprins av Nepal og sønn av kong Gyanendra Bir Bikram Shah Dev.
Paras anklaga for drap
Alt før massakren var Paras berykta for sitt utsvevende liv, rusmisbruk og ekstrem vold. Han blir beskyldt for flere dødsfall som han ikke er blitt dømt for.
Paras avsatt som kronprins
30. april 2006, etter at Gyanendras diktatur hadde falt, kjørte Paras på en minibuss med bryllupsgjester. Vaktene til Paras sørga for at bryllupsgjestene blei arrestert mens Paras forsvant.
I mai 2006 tok parlamentarikere opp spørsmålet om Paras skal fortsette å være kronprins. Uavhengig av diskusjonen om Nepal skulle fortsette som kongedømme eller bli republikk, vedtok de at Paras ikke kan arve tronen.
Terry Phelan
Klubbkarriere
Phelan ble ikke tilbudt noen ny kontrakt etter opprykket med Fulham, noe som gjorde at han gikk på en fri overgang til Sheffield United FC. Hos Sheffield spilte han kun en kortere periode før han dro til USA og klubben Charleston Battery, hvor han også fungerte som ungdomstrener. I 2005 ble han ansatt som spillende trener for Otago United på New Zealand, en stilling han beholdt frem til slutten av 2008/2009-sesongen.
Delling
Teorier
John Lindow har uttalt at det er en del forvirring om referansen til Delling i Håvamål, og at «Dellings dør» kan enten ha vært en metafor for soloppgang eller referansen kan referere til dvergen av det samme navnet.
Arkitekturåret 1425
Dødsfall
1425 in architecture
Salat
Salat kan bety:
Iskrem
Historie
De greske og romerske kokkene laget «iskrem» ved å blande is og snø med kanel, fioler, honning og alle typer tørkede frukter som dadler og fikener. En rett for guder, bokstavelig talt. Mange av disse ingrediensene er fortsatt i daglig bruk.
Temperatur
Mange foreldre har siden vi begynte å spise is spurt om noe som er så godt og kaldt kan være sunt? Vitenskapen har gått grundig inn på problemet og sier følgende: Mage og tarmkanalen er temperaturfølsom i en mild grad. Is spises sjelden kaldere enn -4°C. Allerede i munnhulen tilføres isen en varmeøkning med 20-22°C og får dermed en temperatur på mellom 16-18°C. For å smake isen må man jo la den smelte i munnen.
Lagring
Holdbarhet
Røde stjerne Beograd
Andre medaljer og store prestasjoner
UEFA Cup Winners' Cup:
Sørgeklær
I Bibelen og jødedommen
Fortsatt er det flere steder vanlig for de sørgende å kle seg enklere, i grove tekstiler og nedtonede farger og unngå kostbare stoffer og smykker. Dette er også uttrykk for at oppmerksomheten rettes mot sorgen og ikke mot eget utseende.
I Norge
Også i Norge har det lenge vært skikk og bruk å kle seg i svart som tegn på sorg. Ofte har det blitt brukt samme høytidsklær som ved kirkegang. I eldre dager gikk man rundt med sørgebind på klærne i minst ett år etter at en av ens nærmeste var død. Slike draktdetaljer, enten de ble båret som armbind eller for eksempel sløyfer og bånd andre steder på antrekket, er ikke lenger vanlig i Norge. Unntaket er privatpersoner i offentlige roller, for eksempel idrettsfolk, artister og utøvere i andre «synlige» yrker, der enkelte fra tid til annen har offentlig hedret minnet av en avdød kollega eller andre ved å bære sørgebind. Det er i dag heller ingen regler for hvor lenge noen skal bære sorg. Det er likevel fortsatt vanlig å kle seg i mørke klær i begravelser.
Baron von Münchhausen
Bakgrunn og skrøner
Som lidenskapelig jeger og fargerik selskapsmann ble Münchhausen kjent i Hannover for å fortelle fantastiske historier fra sine reiser, jakt- og krigseventyr. Disse fortellingene, som ble kalt münchhausiader, ble spredt videre blant folk og udødeliggjort av Kassel-professoren Rudolf Erich Raspe som gav ut Baron Munchausen's narrative of his marvellous travels and campaigns in Russia i 1785 i landflyktighet i London. Raspe knyttet Münchhausen til en rekke skrøner av eldre opphav. Anekdotesamlingen ble oversatt til tysk året etter og seinere utvidet av dikteren Gottfried August Bürger. Historiene har siden kommet på mange språk og i ulike varianter.
Malawi
Demografi
Europeere og asiater lever også her. De fleste europeerne er briter og portugisere fra Mosambik, mens asiatene hovedsakelig er indere.
Utenrikspolitikk
Mellom 1985 og 1995 huset Malawi mer enn en million flyktninger fra Mosambik. Flyktningkrisen var en betydelig økonomisk belastning for Malawis regjering, men førte også til betydelig flyt av internasjonal assistanse. Husingen og tilbakevendingen av mosambikerne er regnet som en betydelig suksess av internasjonale organisasjoner. Malawi fikk i 1996 et antall rwandiske og kongolesiske flyktninger som søkte asyl. Regjeringen avslo ikke flyktningene, men brukte prinsippet om «asyl i første land». Under dette prinsippet ville flyktningen som ba om asyl i et annet land først, eller hadde hatt mulighet for å gjøre dette, ikke etterpå få asyl i Malawi. Der var ingen rapporter om tvungen tilbakesendelse av flyktninger.
Viktige bilaterale giverland er USA, Canada, Libya, Tyskland, Island, Japan, Nederland, Norge, Finland, Sverige, Taiwan og Storbritannia. Multilaterale donorer inkluderer Verdensbanken, IMF, EU, den afrikanske utviklingsbank og FN-organisasjonene.
Idrett
Netball har lenge vært en populær idrett for skolejenter. Den er idretten som har ført Malawi på det afrikanske kartet, etter at landet kvalifiserte seg for og vant turneringer som COSANA-turneringen. Netballagene har også deltatt i konkurranser på verdensbasis og har noen ganger havnet blant de syv beste.
Oppføring på UNESCOs lister
Mesterverker i muntlig og immateriell kulturarv
Petrovsk
Petrovsk (russisk: Петро́вск) er en by i Saratov oblast i Russland. Den ligger ved elva Medveditsa (en høyre sideelv til Don), rundt 100 km nordvest for Saratov.
Byen ble grunnlagt på slutten av 1600-tallet som en landsby. Den ble omorganisert til en festning av Peter den store i 1698. Bosetningen rundt festningen ble kalt Petrovsk etter tsaren. Byrettigheter ble innvilget i 1780.
Bue (Bjerkreim)
Bue er ei grend lengst nord i Bjerkreim kommune i Rogaland, like ved grensa til Gjesdal. Europavei 39 går gjennom Bue, som ligger like vest for Runaskaret. Fra Bue går også fylkesvei 504 til Varhaug på Jæren.
Tripterodendron
Tripterodendron  er en planteslekt i såpebærfamilien (Sapindaceae). Den tilhører hovedgruppen i familien, dvs. den store underfamilien Sapindadeae som omfatter ca. 135 av familiens anslått 140 arter.
Convoy
Convoy er det engelske ordet for konvoi.
Maia
Maia har flere betydninger:
Landegode fyr
Bakgrunn
Mot slutten av 1800-tallet økte skipstrafikken langs Nord-Norges kyst som et resultat av opprettelsen av skipsruter. Det var skipsførere og loser tilknyttet hurtigruten som først kontaktet fyrvesenet med ønske om å sikre innseilingen til Bodø med en fyrstasjon. Hurtigruten var den første skipsruten som seilte hele vinteren, og som i motsetning til andre skip også gikk om natten. Etter rask saksbehandling ble det bevilget penger, og byggingen startet i 1900.
Verdenscupen i hurtigløp på skøyter 2007/08 – Verdenscup 4
Fjerde runde av verdenscupen i hurtigløp på skøyter 2007/08 ble avholdt i Thialf i Heerenveen, Nederland fredag den 7., lørdag den 8. og søndag den 9. desember 2007.
5000 meter menn
Som en kuriositet kan nevnes at Henrik Christiansens tid 6.34,96 var den tiden Johann Olav Koss vant OL-gull med på faste skøyter i 1994.
Fish and chips
Serveringssteder
Tradisjonelt ble fish and chips innpakket i hvitt papir innerst, og avispapir utenpå som isolering for å holde på varmen. I våre dager blir ikke avispapir brukt lenger av hygieniske grunner, og man bruker derfor innpakningspapir av godkjent kvalitet isteden. Polystyrenesker, som ofte brukes i sammenheng med annen hurtigmat, blir gjerne også brukt. I Kristiansund bruker man gjerne store hvite pappbeger av samme slag som man ellers bruker til potetstappe og pommes frittes.
Det var Fru Moe som innførte fish and chips eller «fishan» til Kristiansund, hvor hun drev et gatekjøkken fra ei campingvogn malt i blått. Hun har til og med fått sin egen minneplate i Kristiansund. I dag får du kjøpt fish and chips hos f.eks Fishanbua som ligger på Storkaia.
Villa Forni Cerato
Villa Forni Cerato i Montecchio Precalcino i Veneto er en villa designet av den italienske renessansearkitekten Andrea Palladio. Den er en av villaene i Veneto som UNESCO har satt på sin liste over verdensarven.
Villaen er enkel, noe som kan skyldes at dette ikke var en villa for en adelig klient. Imidlertid har denne enkelheten skapt tvil om det virkelig er Palladio som har tegnet den.
Trond Amundsen
Amundsen overtok som hovedtrener i Fredrikstad etter at Tom Freddy Aune trakk seg i mai 2012.
Are Kjensli
Are Kjensli (født 6. november 1958) var administrerende direktør for CargoNet fra 2005 til 2014, da han ble ny administrerende direktør i NHO Logistikk og Transport
Religionskritikk
Religionspsykologi
En av de vesentligste bidrag til religionskritikken på 1900-tallet har vært religionspsykologien. En av psykologiens pionerer Sigmund Freud fant ut at religionen oppsto på grunn av allmenne og i bunn og grunn rasjonelle behov i den menneskelige psyke. Disse ble tolket inn i en overnaturlig ramme på grunn av manglende kunnskap.
Freuds teorier er nå i store trekk forlatt, men nye modeller er isteden blitt utviklet innenfor psykologien. En av dem er Richard Dawkins’ teori om memer, som først ble fremmet i boken Det egoistiske genet (The Selfish Gene). Et meme er en kulturell analog til genet og er enheter av informasjon som blir spredt mellom mennesker i form av ideer og forestillinger.
Senere bygget Richard Dawkins ut denne modellen i boken Viruses of the Mind (1991) ved å forklare at utbredelsen av religion i alle menneskelige samfunn skyldtes at religion oppførte seg som et datavirus i hjernen. Han beskriver religion som et system av memer (idéer og konsepter) som samarbeider om opprettholdelsen og den videre spredning av det religiøse system de inngår i. Kristne mennesker søker eksempelvis å påvirke deres omgivelser med deres religiøse meninger. Samtidig søker det religiøse system å beskytte seg selv mot fremmede systemer, det vil si memer som inngår i andre systemer.
Primera División 1942–1943
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Murudalen naturreservat
Den ligger 100–300 moh. Området er på 250 dekar. Området er dekket av kartblad 1522 I i kartserien Norge 1:50000. UTM-koordinater 32V 542600 Ø 7072600 N.
Advokat
Advokatbevilling
Advokatbevilling gis av det statlige organet Tilsynsrådet for advokatvirksomhet i form av et skriftlig bevillingsvedtak, jf. § 220. For å kunne motta slik advokatbevilling må den som søker bevilling dokumentere at alle de følgende vilkår er oppfylt:
Juridisk embedseksamen kan tas ved Universitetet i Oslo, Universitetet i Bergen, og Universitetet i Tromsø. Studiet tar normalt fem år.
Advokatforeningen
Selv om det ikke foreligger noen plikt til medlemskap, er nesten alle advokater i Norge medlem av Den Norske Advokatforening. Per desember 2009 hadde Advokatforeningen 7334 medlemmer. De som er medlem av foreningen skal markere dette med «M.N.A», «MNA» eller «Medlem av Advokatforeningen».
DS «Turist»
Regnskapene for årene 1890 til 1893 viser en gjennomsnittlig billettinntekt på kr. 18 per seilingsdag (medio mai til medio september). I tillegg kom noe inntekter av tømmersleping. Båtføreren fikk betalt kr. 1,50 per dag. Av utgifter er kun nevnt litt grønnsåpe og parafin, samt 600 flasker «husholdningsøl» á 20 øre (1890) og 74 sekker kull á 100 liter for kr. 1,74 per sekk (1893).
Tanbur
I dag brukes tanbur fortsatt av Ahl-e Haqq og i noen land i Midtøsten og Sentral-Asia, samt til dels i Mandsjuria.
Deltagjengen
Popularitet og økonomi
Deltagjengen ble meget populær i USA hvor den innbrakte $120,1 millioner i 1978. Den innbrakte ytterligere $21,5 millioner i 1979, slik at den totalt endte på $141,6 millioner i USA. Ifølge The Numbers ble den nest mest innbringende filmen i USA i 1978 (kun forbigått av Grease).
Ayman al-Zawahiri
1980-årene
I 1981 ble al-Zawahiri arrestert og siktet for å ha vært involvert i attentatet mot Egypts president Anwar Sadat. Han ble ikke dømt for medvirkning til drapet på grunn av manglende bevis, men ble dømt til tre års fengsel for våpenbesittelse.
Vannvåg
Historie
Stedet lå til Bjarkøygodset i senmiddelalderen, i likhet med resten av øya Vanna. Stedet hadde tidligere kirke. Den eldste omtalen av en kirke på Vannvåg er fra 1589. Kirken var da et anneks under Tromsø kirke og ble betjent av en residerende kapellan på Karlsøy. Kirken nevnes siste gang i 1625.
Wanneng Tongling kullkraftverk
Wanneng Tongling kullkraftverk  er et kullkraftverk i provinsen Anhui i det nordlige Kina. Det har en installert produksjonskapasitet på 1 920 MW, fordelt på 2 x 300 og 2 x 660 MW generatorer. Det er under utbygging ytterligere én enhet à 1 000 MW, slik at totaleffekten når opp i 2 920 MW.
Éric Zemmour
Éric Zemmour (født 31. august 1958 i Montreuil-sous-Bois ved Paris) er en fransk skribent, journalist og politisk provokatør. Fram til 2009 var han journalist for avisen Le Figaro og har siden hatt en spalte i Figaro Magazine. Han har også framstått som TV-personlighet på show som On n'est pas couché på France 2 mellom 2006 og 2011, Ça se dispute på i>TÉLÉ siden 2003, og Z comme Zemmour på RTL siden januar 2010. Fra september 2011 har han vært vert for Zemmour et Naulleau, et ukentlig talkshow på Paris Première sammen med Éric Naulleau.
Systemkrav
Det er ikke bare videospill som har disse kravene. Programmer som DVD-spillere og filbehandlere har også systemkrav.
Mellemværftet
Verftets eiere bodde i bolighuset (oppført 1890); ifølge folketellingen 1900 bodde det 28 mennesker i husets fire små leiligheter; 16 av disse var barn under 16 år. Tidligere arbeidere ved verftet fortalte at verftet også var lekeplass for barna i Vågen.
Jekta Pauline fra Steinkjer er et av de mange skip som har vært oppe på slippen på Mellemværftet.
Cagayan
Cagayan er en filippinsk provins i landsdelen Luzon. Den ligger nelt nord på øya, i regionen Cagayan Valley. Provinshovedstaden er Tuguegarao City. Nord for Cagayans kyst er ligger Babuyan-øyene, og lenger nord er provinsen Batanes. I øst er Det filippinske hav. I sør er provinsene Isabela og Kalinga, og i vest Apayao og Ilocos Norte.
Folk og kultur
Malaueger, itawiter, gaddanger og grupper av nomadiske aetaer og ibataner tilpasset seg ibanagenes og ilocanoer og gjorde Cagayan til nytt hjem. Langt senere er det tilkommet en del muslimer fra sør, og mange tagalogtalende fra lenger sør på Luzon. Denne sterke innvandringen er med på å gjøre de minste av fjellfolkene utsatte for kulturelt tilpassingspress.
Røntgenastronomi
Røntgenastronomi er en gren av astronomien som omfatter studiet av røntgenstråling fra verdensrommet. Siden røntgenstråler ikke trenger igjennom jordens atmosfære, må en registrere den kosmiske røntgenstrålingen med detektorer i satellitter og romfartøy.
Nøytrinoastronomi
Nøytrinoastronomi er ett nytt vindu mot universet som går ut på å studere dels de veldige flommene av nøytrinoer som når oss fra stjernene i ulike stadier av sine livssykluser og dels en trolig bakgrunnsstråling av samme opphav som den elektromagnetiske. Denne vitenskapen er fremdeles i sin spede barndom – de eneste hittil bekreftede utenomjordiske kildene er solen og supernovaen SN1987A. Vanskeligheten ligger i å overhodet kunne detektere nøytrinoer som nesten ikke vekselvirker med vanlig materie.
Eurovision Song Contest
Format
Siden sangene skal presenteres for et stort, internasjonalt publikum med veldig ulik musikksmak, ønsker hvert enkelt land at deres bidrag skal appellere til så mange som mulig (for på den måten å få stemmer). Musikken i konkurransen er blitt omtalt som «en salig blanding av kraftballader, etniske rytmer og tyggegummipop». Siden konkurransen i stor grad er et visuelt show, prøver mange av artistene å få oppmerksomhet hos stemmegiverne via andre kanaler enn musikken, for eksempel omfattende lysshow og pyroteknikk, noe som iblant har ført til bisarre opptredener på scenen og bruk av kostymer, herunder avslørende plagg. Eurovision Song Contest er blitt omtalt som både kitsch og harry.
Prøver og pressekonferanser
Etter introduksjonen av semifinaler starter prøvene før selve Grand Prix-uken – i 2018 startet de første landene øvingene søndag 29. april, mens finalen var nesten to uker etter, lørdag 12. mai.
Land med tolvpoengere i ESC-finalene 1975–2014
* 18 til Jugoslavia, 10 til Serbia og Montenegro
Semifinaler
Etter at alle stemmene har blitt talt opp i semifinalen, blir landene som har fått flest poeng – og dermed kvalifisert seg til finalen på lørdagen – lest opp i tilfeldig rekkefølge. De fulle resultatene fra semifinalen blir ikke offentliggjort av EBU før etter finalen.
I finalen stemmer imidlertid samtlige land, også de som er blitt slått ut i semifinalen.
Vinnere
Ved å vinne Eurovision Song Contest får vinnerartisten(e) en unik mulighet til å lansere seg selv internasjonalt, men relativt få navn har blitt internasjonale stjerner etter å ha vunnet konkurransen.
Artister
Den vinneren av Eurovision Song Contest som har kommet mest i søkelyset etter seieren, er uten tvil ABBA, som vant konkurransen for Sverige i 1974 med sangen «Waterloo». ABBA ble etter hvert et av de mest suksessrike bandene i sin tid. Noen av vinnerne har imidlertid forsvunnet like fort fra rampelyset som de kom, med liten innflytelse på musikkscenen etter at de vant. Andre artister har vært relativt ukjente, eller bare kjente nasjonalt før sin opptreden i Eurovision.
Raoul G. Cantero, III
Cantero er utdannet ved Harvard Law School. Han har arbeidet som advokat og var en av eierne av det Miami-baserte firmaet Adorno & Yoss.
Folkerepublikken Kinas president
Valg og kvalifikasjoner
Forslag om å fjerne presidenten og visepresidenten fra deres embeter kan bli framsatt av tre eller flere delegasjoner eller minst en tiendedel av antallet deputerte i folkekongressen. Presidiet skal deretter legge fram forslaget til folkekongressen for debatt.
Funksjoner
Folkerepublikken Kinas president promulgerer lover, utnevner eller fjerner blant annet statsministeren, visestatsministrene, statsrådene, ministrene, riksrevisoren og Statsrådets generalsekretær, tildeler nasjonale medaljer og ærestitler, innvilger benådning, erklærer unntaks- og krigstilstand samt utsteder mobiliseringsordre. Presidenten utnevner og tilbakekaller landets ambassadører i utlandet, ratifiserer og annullerer traktater eller viktige avtaler, som er inngått med fremmede land.
Vindusfluer
Utseende
Små, vanligvis mørke fluer med tett, men kort hårkledning. Brystet (thorax) er forholdsvis langstrakt, tydelig lengre enn bred, uten store børster.
Møre og Romsdal Høyre
Helge Orten er Høyres eneste stortingsrepresentant fra Møre og Romsdal i perioden 2021–2025.
Vindusfluer
Levevis
Larvene er rovdyr, og lever gjerne i treverk, i tunnelene til vedborende insekter, i gnagerhuler, termitt-tuer eller lignende levesteder. Noen arter, blant annet den verdensvidt utbredte Scenopinus fenestralis, lever i hus der de spiser midd og larvene til klannere (Dermestidae) og andre biller. De voksne insektene kan man ofte finne på blomster.
Ann-Mari Thomassen
Thomassen er utdannet allmennlærer og ansatt ved Kongsvik skole. Hun er samboer og har 4 barn.
Dag Holmen-Jensen
I Hoppuka ble han nummer 8 i 1981-82. Han ble nummer 16 i VM i skiflyging i Oberstdorf i 1981.
Vågen (Kristiansund)
Kulturminneformidling
Nordmøre museum åpnet i 2018 en skiltet kultursti rundt Vågen. Publikum anbefales å ta sundbåten til Gomalandet og gå rundt Vågen og tilbake til sentrum.
Amatørastronomi
Typer av observasjoner
Sammen studerer amatørastronomene en rekke himmellegemer og astronomiske fenomener. Vanlige objekter som observeres er Månen, planetene, stjerner, stjernetåker, galakser, kometer og meteorsvermer. Ressursene er ofte betydelig mer begrenset enn for yrkesastronomene, og det er vanlig at man spesialiserer seg på spesielle objekter, typer av objekter eller spesielle hendelser som interesserer den enkelte amatørastronomen. En gren av amatørastronomien er amatørastrofotografi der man forsøker å ta bilder av det man studerer. Dette har blitt stadig mer populært etter som prisen på avansert utstyr som trengs for å få gode resultat har gått ned i pris.
Vitenskapelig forskning
Amatørastronomer bidrar også med å spore asteroider, samt observere formørkelser og skyggeeffekter fra ulike objekter. Ytterligere oppgaver amatører kan være til hjelp med er når man vil oppdatere foreldete baneberegninger av asteroider og planetmåner.
Primera División 1940–1941
Primera División er den spanske toppdivisjonen i fotball. Den ble opprettet i sesongen 1929-30. Det spanske fotballforbundet står for organiseringen av ligaen. Denne sesongen var det 2 kamper med ekstremt mange mål: Valencia vant 11-1 over Barcelona, mens Sevilla vant 10-3 over Valencia.
Ishtar
Egenskaper
Ishtar var guddom for kjærlighet og krig, framfor alt assosiert med seksualitet. Hennes kult innebar hellig prostitusjon; hennes hellig by Uruk ble kalt for «byen med de hellige kurtisaner»; selv ble hun kalt for «gudenes kurtisane». Ishtar hadde mange elskere; imidlertid har forskeren Felix Guirand merket seg:
FK Ekranas
Futbolo Klubas Ekranas var en litauisk fotballklubb fra byen Panevėžys. Klubben ble grunnlagt i 1964 og ble oppløst i 2014 grunnet finansielle problemer.
Rory Rawlyk
Rory Rawlyk (født 9. september 1983) er en canadisk ishockeyspiller (back) som for tiden spiller for Binghamton Senators i American Hockey League (AHL) etter å ha blitt hentet opp fra Cincinnati Cyclones i ECHL. Han startet sesongen med Bofors IK i allsvenskan, før han ble fristilt derfra 15. november 2006.
Rawlyks kjennemerke på isen er at han bruker sin solide fysikk (193 cm / 93 kg) for alt den er verdt. Han er også meget god på skøyter og utstyrt med den særegne canadiske kampviljen og vinnermentaliteten.
Grev Wedels plass
Grev Wedels plass finnes flere steder:
Ytste Skotet
Fremtid
Norsk kulturråd har valgt ut Ytste Skotet til å være ett av ni prosjekter i hele landet som arbeider under emnet «Barn, unge og museum». Gården er blitt et pilotprosjekt og selve vernet forutsetter videreføring av de gamle driftsformene. I sommerhalvåret tar stiftelsen imot skoler og besøkende og holder kurs. Her er muligheter for innkvartering og servering.
Vilho Lampi
Vilho Henrik Lampi (født 19. juli 1898 i Uleåborg, Finland, død 17. mars 1936) var en finsk maler.
Boksing under Asialekene 2010
Boksing under Asialekene 2010. Boksing var en av flere sporter under de 16. Asialekene som ble arrangert i Guangzhou i Kina i perioden 16. til 26. november 2010. Det var 15. gang boksing var på programmet for Asialekene. Det var ti vektklasser for menn og tre for kvinner, og det var første gangen boksing for kvinner var med i lekene. Kina ble beste nasjon med fem gullmedaljer foran India og Kasakhstan med to hver.
The French House
Historie
Under andre verdenskrig ble puben et møtested for franske motstandsfolk i landflyktighet; blant annet var Charles de Gaulle en av stamgjestene. Etter krigen hadde en gruppe kunstmalere sitt tilhold på York Minster – blant dem Francis Bacon.
Freden i Brömsebro
Fredsforhandlingene ble innledet på initiativ fra Frankrike, som i januar 1644 sendte diplomaten Gaspard Coignet de la Thuilerie. Den lyktes han i å få partene til å signere en traktat om at de innledende fredsforhandlinger skulle finne sted i Brömsebro i februar 1645.
Buddy Bolden
Charles «Buddy» Bolden (født 6. september 1877 i New Orleans, død 4. november 1931 i Jackson, Mississippi) var en jazzmusiker (kornett) og orkesterleder. Med tilnavnet Kid Bolden og senere King Bolden, ledet han eget band i New Orleans, som med sin blanding av lett improvisert ragtime og forsiktig tillagt blues og gospel, ble et av de første innen det som ble genren jazz. Melodiene Careless Love og My Bucket's Got a Hole in It ble standardlåter. Funk- og rap-lignende innsmett var innovative, og kan høres på melodien Funky Butt (senere Buddy Bolden's Blues): "I thought I heard Buddy Bolden say, Funky-butt, funky-butt, take it away." Selv trakterte han sin kornett i den tids kraftige og åpne stil, «calling his kids home», noe  som skal ha inspirert King Oliver såvel som Louis Armstrong. Ingen kjente opptak av hans musikk er å forefinne. Bolden led av schizofreni fra 1895 og ble i 1907, etter et illebefinnende i en Labor Day-parade, innlagt på sykehus, der han forble frem til sin død. Bandet ble overtatt av Frankie Duesen og omdøpt til Eagle Band. En statuett av Buddy Bolden deles ut årlig av Norsk jazzforum, som en del av Buddyprisen, som altså har fått Boldens navn.
Gordon Thomson
Thomson tv-debuterte i en programlederrolle i den kanadiske barneserien Polka Dot Door i 1971. Samme år spilte han i tv-filmen The Frog Prince. Fra 1981 til 1982 hadde han rollen som egyptologen Aristotle i den amerikanske serien Ryan's Hope. Hans karriere nådde nye høyder da han i 1982 fikk han rollen som Adam Carrington i tv-serien Dynastiet, en rolle han hadde til 1989. Etter Dynastiet hadde han en fast rolle i såpeseriene Santa Barbara (1990–1993) og Sunset Beach (1998–1999), samt gjentatte gjesteopptredener i tv-serier som I gode og onde dager (2009) og The Young and the Restless (1997 og 2019). Han har også hatt enkeltstående gjesteopptredener i serier som blant annet Fantasy Island (1983), Kjærlighetsskipet (1985), Jessica Fletcher (1989 og 1990), Silke (1996), The Nanny (1997), Baywatch (1997) og Beverly Hills 90210 (1997). Han har også spilt i flere tv-filmer samt et par web-serier.
Beint Bentsen
Beint Kristian Bentsen (født 25. juli 1917, død 4. januar 2003) var en norsk bankmann og politiker for KrF. Han er best kjent som fylkesordfører i Rogaland på 1970-tallet, men var også medlem av fire forskjellige kommunestyrer, en uvanlig prestasjon.
Massakren i Katmandus slott i 2001
Dipendras tre dager som konge
Kronprins Dipendra, som var dødelig såret, blei nå utropt til konge av det kongelige råd, leda av den trofaste rojalisten Keshar Jung Rayamajhi. Han lå i koma og kom ikke til bevissthet før han døde.
Gyanendra blir konge - Paras kronprins
Gyanendra var upopulær og regna som korrupt. Hans eldre bror Birendra hadde mange år igjen på tronen, trodde folk, og to sønner som sto foran Gyanendra i arverekka. Derfor trodde ingen at Gyanendra noen gang skulle bli konge. Han var en ubehagelig overraskelse.
Claude de Visdelou
Kina: «Mathématiciens du Roy»
Under sine litteraturstudier kom han mer og mer på avstand fra sine ordensmedbrødres akkomodasjonsholdning til de kinesiske riter knyttet til Konfucius og til de avdøde (forfedrekulten). Det riteforbud som biskopen i Fujian, msgr. Charles Maigrot M.E.P., ila i 1693 for de troende i sitt område, var nok en viktig nok en vesentlig impuls.
Massakren i Katmandus slott i 2001
Den politiske virkninga av kongemordet
Dette endra det politiske landskapet i Nepal, gjorde demokratiopprøret Jana Andolan 2006 mulig, og kan føre til at monarkiet i Nepal faller og blir erstatta med en republikk.
Liste over hundegrupper
Alfabetisk liste over hundegrupper.
Detsika-leiren
Planlegging
Leiren ble foreslått på et folkemøte i januar 1979, der formålet var å arrangere en sommerleir for «Alta-aktivister» som ikke kom fra Alta.
Europa-colleget
Historie og organisering
Europa-colleget hadde historisk nesten ingen fast ansatte fulltidslærere, men baserte seg hovedsakelig på at fremtredende akademikere, toppbyråkrater og politikere underviste noen dager eller uker i året. Etterhvert har colleget fått en kjerne av fulltidsansatte professorer og forelesere, men fortsatt benytter colleget seg i stor grad av gjesteforelesere. Ettersom colleget i mange årtier bare hadde rundt 100 studenter eller mindre i året var Europa-colleget en ganske liten og oversiktlig institusjon.
Kakapo
Atferd
Arten er en allsidig og opportunistisk vegetarianer med et variert kosthold tilpasset årstidene. Frukt, bær, nøtter, frø, grønne spirer, løv, røtter, jordstengler, bark, moser, sopp og larver inngår i dietten.
Spiral (sang)
Eurovision Song Contest
Sangen ble framført som tredje bidrag i Eurovision Song Contest i København 23. mars 1964, etter Nederlands Anneke Grönloh med «Jij bent mijn leven» og før Danmarks Bjørn Tidmand med «Sangen om dig».
Løvrake
Løvrake er et redskap som er laget til å rake løv med.
Spiral (sang)
Annet
Arne Bendiksen utga den på singelen Triola TN 375 i 1964.
Vought F7U Cutlass
Cutlass hadde en bred vinge som var vinklet bakover med haleror montert på bakenden av hver vinge. Det svært lange nesehjulet var svært skjørt og hvis dette knakk sammen kunne dette medføre alvorlig skade på piloten. F7U hadde også en Westinghouse turbojet-motor som var kraftig underdimensjonert for flyet. Enkelt piloter kommenterte tørt at jetmotoren produserte mindre varme enn samme produsents brødrister. Flyets egenskaper ved bruk fra hangarskip var også lite imponerende. Motoren hadde en lei tendens til å kutte ut i regnvær, noe som var en svært alvorlig konstruksjonsfeil.
Hjelmhodeskinker
Hjelmhodeskinker er en slekt av små skinker som forekommer på Ny-Guinea og naboøyene. De har en rød eller oransje ring rundt øynene som voksne, og et stort, trekantet hode. Hjelmhodeskinker skiller seg fra andre skinker ved å ha ru hud, og fire rader med forstørrede skjell med tagger langs rygg og hale, som gir dem en overflatisk likhet med krokodiller. De er også blant de få øgler som kan skrike høyt.
Craig Perks
Perks er født i byen Palmerston North i New Zealand og fikk et golfstipend for å spille ved University of Southwestern Louisiana i USA. Han ble profesjonell i 1993 og spilte på Nike Tour i flere sesonger.
Svein Lie (1942)
Han var også professor ved Høgskolen i Agder i perioden 2001–2002, og professor II samme sted fra 2004 til 2005.
Fengshen Yanyi
Det antas at romanen ble forfattet enten av Xu Zhonglin (døde i 1566) eller av Lu Xixing (død 1601). Den er en av de viktigere litterære talemålsskinesiske verker i guder-og-demoner (shenmo)-sjangeren skrevet på Mingdynastiets tid (1368–1644). Den er på 100 kapitler og ble først publisert i bokform mellom 1567 og 1619. En annen kilde mener førsteutgivelsen var i 1605. Verket inneholder elementer fra historie, folklore, mytologi, legender og fantasi.
Rumia
Etter at Versaillestraktaten trådte i kraft som følge av første verdenskrig måtte Rahmel 10. januar 1920 avstås til Polen uten folkeavstemning, og fikk navnet Rumia.
26. oktober 1939 ble området gjeninnlemmet i Tyskland. Landkretsen Neustadt im Westpreußen ble del av provinsen Danzig-Vestpreussen.
Marit Åslein
I 1992 ble hun ansatt i NRK hvor hun i begynnelsen jobbet som regissør i ungdomsprogrammet U. I humorprogrammet Lille Lørdag (1995-1996) var hun en av programlederne (sammen med Harald Eia og Bård Tufte Johansen), i tillegg til at hun hadde manus og regi på innslagene Søttitalls-kameratene og Blokk Z. Hun var også i flere år utegående reporter i talkshowet Først & sist. Senere hadde hun regi på TV-serier som Hjerte til hjerte (2007) og Side om side (2013-2019). Sistnevnte innbrakte henne Gullruten i 2014. I 2005 ledet hun Amandaprisutdelingen.
USAs landslag i amerikansk fotball
USAs landslag i amerikansk fotball representerer USA i internasjonale turneringer i amerikansk fotball. Det er landets offisielle seniorlandslag for menn i amerikansk fotball. Laget er kontrollert av USA Football og er anerkjent av International Federation of American Football (IFAF). USA deltok for første gang i Verdensmesterskapet i amerikansk fotball i 2007. John Mackovic, tidligere trener av Wake Forest, Illinois, Texas, Arizona og Kansas City Chiefs av National Football League, ledet det 45-manns store laget, som besto av collegespillere som fullførte sitt siste år i 2006. USA Fotball er et fullverdig medlem av International Federation of American Football.
Den sino-vietnamesiske grensekonflikten 1979–1990
Under hele konflikten forsøkte Kina å forhandle med Sovjetunionen angående Kambodsja-spørsmålet. Ettersom Sovjetunionen og Vietnam var nære allierte, hadde de kinesiske lederne tro på at Sovjetunionen kunne ha innflytelse på Vietnam, og om forhandlingene lykkes kunne dette gå i Kinas favør. Imidlertid klarte ikke Kina å vinne Sovjetunionen for sin sak, og generalsekretær Gorbatsjov kalte for normalisering i forbindelsene mellom Kina og Vietnam.
Associazione Pizzaioli e Similari
Foreningen utgir bladet Pizzapress Pubblico Capriccio, som sendes til over 30 000 pizzeriaer og restauranter over hele verden. APES holder også kurs for pizzakokker og jobber for å fremme pizzakultur.
Den sino-vietnamesiske grensekonflikten 1979–1990
Konflikten begynner
I juni 1980 penetrerte vietnamesiske styrker inn i Thailand i et forsøk på å innhente Røde Khmer-geriljaer som hadde plassert seg i Thailand. Kina følte nå at de måtte iverksette tiltak for å bistå sine allierte Thailand og Røde Khmer. Etter ordre bombet dermed kinesisk artilleri vietnamesisk territorium fra 28. juni til 6. juli i provinsen Cao Bang. Angrepet var ikke rettet mot strategiske militære mål og hadde gav ingen utfall for Kina verken militært eller politisk, men var ment som et avskrekkende middel. Kina forsøkte å presse Vietnam til å innstille sine handlinger i Kambodsja gjennom å skape en konflikt mellom de to landene. Denne konflikten skulle komme til å vare i 10 år.
1988: Trefning til havs
Utdypende artikkel: Johnson South Reef-trefningen
Zhejiang Fuyang kullkraftverk
(Zhejiang) Fuyang kullkraftverk er et kullkraftverk i byprefekturet Gaoqiao i provinsen Zhejiang, i det østlige Kina. Det har en installert produksjonskapasitet på 600 MW fordelt på 2 like store turbiner. Dette anlegget har enheter med kogenerasjon.
Boulogne-sur-Mer
Historie
Opprinnelig ble byen kalt Gesoriacum, men på 300-tallet ble den kalt Bononia av romerne, og hadde en stor havn som knyttet resten av riket til Storbritannia. Keiser Claudius brukte byen som base da han invaderte De britiske øyer i år 43, og frem til 296 var byen base for Classis Britannica (den romerske flåten i britiske farvann).